OpenLLM-France/wikimedia huggingface dataset:
# Avareg

Unan eus yezhoù kaokazek ar biz eo an avareg (diwar Авар МацӀ pe магӀарул мацӀ) komzet gant tro-dro da 650.000 a dud e Dagestan (Rusia) hag Azerbaidjan dreist-holl.
Unan eus 14 yezh ofisiel Dagestan an hini eo ma talvez da yezh voutin (pe lingua franca)
Daou vloc'had rannyezhel zo :
* Rannyezhoù an norzh:
** C'hounzac'heg (khunzakh)
** Kazbekeg (kazbek)
** Gounzibeg (gunib)
** Goumbeteg (gumbet)
* Rannyezhoù ar su:
** Andalaleg (andalal)
** Gidatlyeg (gidatl')
** Antsouc'heg (antsukh)
** Tcharodeg (charoda)
** Tlyarateg (tlyarata)
** Koumadeg (cumada)
** Kounteg (cunta)
Adal ar XV$^{vet}$ kantved eo bet skrivet an avareg gant ar skritur georgek betek ar XVII$^{vet}$ kantved ma voe kroget da implijout al lizherenneg arabek anvet skritur adjamek. Dindan beli an ez-Unaniezh Soviedel e voe kroget d'ober da gentañ gant al lizherenneg latin e 1928, bet kemeret he flas gant al lizherenneg kirillek e 1938 hag a vez implijet peurliesañ hiziv c'hoazh.

## Gwelet ivez

* Yezhoù kaokazek

## Liammoù diavaez

* Ethnologue
# Avarum est mulierum genus

Avarum est mulierum genus zo ur frazenn latin hag a dalv: C'hoantek eo gouenn ar maouezed .
Dont a ra eus Cicero (In Verr., 4, 19) ha dave a rae an oberour da c'hoantegezh Eripile, gwreg Amfiaraos, a drubardas he fried evit ur bravig hervez ur vojenn eus Hellaz kozh.
# Ave (Portugal)

An Ave zo ur gumuniezh hag isrannvro eus Portugal er rannvro Norte, gwechall e Proviñs Minho.
# Ave Cesaria

Ave Cesaria zo ur ganaouenn c'hallek savet an ton hag ar gerioù anezhi gant Paul Van Haver, anv gwir ar c'haner-sonaozer belgiat Stromae.
* Prantad enrollañ : ,
* Lec'h enrollañ : ,
* Padelezh : 4:10,
* Ti-embann-pladennoù : ,
* Deiziad dont e-maez ar bladennig : 21 a viz Gouere 2014,
* Produourien : .
Pedervet kanaouenn eo eus Racine carrée, eil albom studio Stromae, deuet e-maez d'ar 16 a viz Eost 2013.
Daoust d'he gerioù a hañvalfe bezañ tagus, ton ar rebechoù gante ("Tu ne m'aimes plus ou quoi ?"), savet eo bet Ave Cesaria da zougen bri da Cesária Évora (1941-2011), ar ganourez eus ar C'hab Glas a zo bet levezonet Stromae ganti a-viskoazh.

## Ar sonerien

* Mauricio Delgados : gitar ha mouezh a-dreñv,
* Vincent Peirani : akordeon,
* Antonio Santos : piano ha mouezh a-dreñv.

## Liammoù diavaez

* Ave Cesaria (Racine carrée)

## Notennoù ha daveennoù

* ↑ A-gevret gant Orelsan.
# Avebury

Avebury (distaget e saozneg) zo ur savadur meurvein eus an Neolitik, e kontelezh Wiltshire, e kreisteiz Bro-Saoz.
Mont a ra ar meurvein-se d'ober ur c'hrommlec'h bras en-dro d'ar gêriadenn anvet Avebury, daou grommlec'h bihanoc'h ha steudadoù peulvanoù all c'hoazh. Nepell ez eus monumantoù all ivez evel Silbury Hill, brasañ krugell Europa, pe West Kennet Long Barrow, brasañ bez toet Bro-Saoz.
Brasañ krommlec'h Europa eo an hini a gaver en Avebury. Ouzhpenn 5000 bloaz eo (war-dro 2600 a-raok J.K.). Koshoc'h eo eget Stonehenge, a zo un daou-ugent kilometr bennak diouzh Avebury, er c'hreisteiz.
Asambles gant Stonehenge ha lec'hiennoù all e oa bet lakaet Avebury war roll lec'hiennoù ar glad bedel, gant UNESCO, e 1986, gant an anv Stonehenge, Avebury and Associated Sites.

## Liammoù diavaez

a vo kavet e Wikimedia Commons.
* National Trust (en)
* Stonehenge, Avebury and Associated Sites - UNESCO (en) (fr)
# André Berthomieu

André Émile Jean Berthomieu, bet ganet e Rouan (Seine-Izelañ d'ar mare-se) d'ar 17 a viz C'hwevrer 1903 hag aet da Anaon e Vineuil-Saint-Firmin (Oise, Bro-C'hall) d'an 10 a viz Ebrel 1960, a oa ur filmaozer ha saver senario gall.

## Liamm diavaez

* André Berthomieu war Internet Movie Database
# André Chouraqui

Ganet e oa bet André Chouraqui d'an 11 a viz Eost 1917 en Aïn Temouchent (Aljeria) ha marvet d'an 9 a viz Gouere 2007 e Jeruzalem (Israel).
Troet en deus e galleg ar Bibl hebraek, an Testamant Nevez hag ar C'horan pa gomze hebraeg, galleg hag arabeg.
E 1950 e reas e annez e Jeruzalem hag eno e voe kuzulier David Ben Gourion hag eilmaer.
# André Brink

André Philippus Brink (29 a viz Mae 1935 – 6 a viz C'hwevrer 2015) a oa ur skrivagner eus Suafrika. Skrivet en deus levrioù en afrikaneg hag e saozneg, ha kelenn a rae saozneg e skol-veur Kêr ar C'hab.

## E vuhez

Ober a reas e studioù e skol-veur Potchefstroom, e Suafrika, ma tapas diplomoù war ar saozneg hag an afrikaneg, ha mont a reas goude-se d'ar Sorbonne, e Pariz (1959-1961). Eno en em gavas gant studierien du, e-touez ar studierien all, ha dont a reas da gompren pegen fall e oa sistem an apartheid evit ar re zu e Suafrika. Distreiñ a reas d'e vro ha kelenn a reas al lennegezh afrikanek e skol-veur Grahamstown. E 1967 ha 1968 ez eas da Vro-C'hall en-dro.
E 1975 e voe anvet da zoktor en e skol-veur hag e 1985 e voe anvet da zoktor honoris causa e skol-veur Witwatersrand e Johannesburg. Adalek 1991 e voe kelenner lennegezh saoznek e skol-veur Kêr ar C'hab.
Mervel a reas d'ar 6 a viz C'hwevrer 2015, er c'harr-nij, pa oa o tistreiñ eus Belgia, ma oa bet anvet da zoktor honoris causa e skol-veur gatolik Louvain.

## E skridoù

Er bloavezhioù 1960 e voe e-touez ar re gentañ, asambles gant Ingrid Jonker ha Breyten Breytenbach, oc'h ober gant an afrikaneg da sevel a-enep an apartheid. Anavezet e oa o skol lennegel evel Die Sestigers ("re ar bloavezhioù tri-ugent"). Klask a raent ivez degas d'al lennegezh afrikanek levezon lennegezhioù all, e saozneg pe e galleg.
Berzet e voe e romant Kennis van die aand (1973). Ar wech kentañ e oa d'ul levr afrikanek bezañ berzet gant gouarnamant Suafrika Troet e voe Kennis van die aand e saozneg gant Brink e-unan hag embannet e voe en estrenvro, gant an titl Looking on Darkness. Goude-se en em lakaas André Brink da skrivañ e levrioù en div yezh, saozneg hag afrikaneg..
Goude diskar an apartheid e voe awenet skridoù Brink gant ar vuhez en ur Suafrika deuet da vezañ ur vro demokatel.
Meur a briz a dapas gant e skridoù : e 1965, 1978 ha 1982 e c'hounezas ar "Central News Agency Literary Award", ur priz lennegel a bouez e Suafrika ; e 1976 ha 1978 e voe anvet da eil evit ar Booker Prize, er bed saoznek ; e 1980 e c'hounezas ar priz "Médicis étranger" e Bro-C'hall, gant "Une saison blanche et sèche" ('n Droë wit Seisoen) hag ar priz "Martin Luther King Memorial Prize" er Stadoù Unanet, gant an droidigezh saoznek "A Dry White Season". Berzet e voe al levr-se e Suafrika.

## Notennoù

* ↑ A Long Way From Mandela's Kitchen (André Brink, New York Times, 11/09/2010)
* ↑ A Chain of Voices (review)
# André Bizette-Lindet

André Bizette-Lindet :
| André Bizette-Lindet e 1930 ||
| Anv badez | André Bizette-Lindet |
| Deiziad ganedigezh | 28 a viz C'hwevrer 1906 |
| Aet da anaon | 28 a viz Kerzu 1998 (92 vloaz) Sèvres |
| Lec'h ganedigezh | Savenneg |
| Bro | Bro C'hall |
| Micherioù | kizeller |
| kemmañ |
André Bizette-Lindet, bet ganet d'an 28 a viz C'hwevrer 1906 e Savenneg hag aet d'an Anaon d'an 28 a viz Kerzu 1998 e Sèvres a oa kizeller.

## Un nebeud oberennoù

* 1953 - Krag amailhet evit kêr Sant-Maloù e porzh enezennig 9: Rouedad bezhin, Sant Maloù eskob, Sant Maloù war ur morvil, Gwerc'hez en ur bark
# André-Marie Ampère

André-Marie Ampère a zo bet ganet e Lyon d'an 20 a viz Genver 1775 ha marvet e Marselha d'an 10 a viz Even 1836. Ur jedoniour ha fizikour gall e oa. Ijinet en deus ar pellskriver tredan kentañ, ha, gant François Arago, ar maen-touch-tredan. E 1827 e tisplegaas teorem an tredanmagneterezh. E anv a zo bet roet da unanenn etrebroadel ar fonnder tredan : an amper.

## E vuhez

Adalek e vugaleaj e plijas da André-Marie Ampère deskiñ. Kaset en dije da benn jedadennoù hir gant mein ha bruzunoù kouignoù a-raok anavezout ar sifroù. Kregiñ a reas e dad da zeskiñ latin dezhañ, hogen, dilezel a reas ar c'henteliañ-se pa welas ne oa dedennet e vab met gant ar matematik hepken. Koulskoude ec'h adkgrogas Ampère gant e gentelioù latin un nebeud bloavezhioù war-lerc'h, peadra dezhañ da gompren labourioù Leonhard Euler ha Daniel Bernoulli.
E 1796 e kejas Ampère gant Julie Carron, dimeziñ a rejont e 1799. Adalek 1796 e roas Ampère kentelioù matematik, kimiezh ha yezhoù e Lyon. E 1801 e teuas Ampère da vezañ kelenner fizik ha kimiezh e Bourg-en-Bresse, e Skol-greiz departamant an Ain (bremañ lise Jérôme Lalande), en ur leuskel e wreg hag e vab Jean-Jacques e Lyon. Mervel a reas e wreg e 1803. Er memes bloavezh e voe anvet Ampère da gelenner matematik e lise Lyon. E 1804 e voe anvet da vestr-studi dielfennadur er Skol liesteknik ; en em staliañ a reas neuze e Pariz. D'ar c'hentañ a viz Eost 1806 e timezas gant Jeanne-Françoise Poto, a varvas e Versailles e 1866, da 88 vloaz ; reiñ a reas ur verc'h dezhañ, Albine hec'h anv (1807-1842).

## Enorioù

* Anvet e voe unanenn etrebroadel ar fonnder tredan amper en enor dezhañ.
a vo kavet e Wikimedia Commons.
# André Bellec

André Bellec, bet ganet d’an 12 a viz C’hwevrer 1914 e Sant-Nazer hag aet d’an Anaon d’an 3 a viz Here 2008 e Pontpoint, a oa kaner er strollad gallek "Les Frères Jacques".
Pa oa yaouank e oa sot gant al lazoù-kanañ a bep seurt. Goude bezañ studiet ar gwir e tremenas un nebeud bloavezhioù el lu. Goude an arsav-brezel e 1940 e kelennas arz ar c’hoariva e Chantiers de la jeunesse française (Chanteroù ar yaouankiz c'hall).
Breur e oa da Georges Bellec, kaner ivez e-touez les Frères Jacques, krouet goude an Eil Brezel-bed. An hini gwisket gant ar chupenn wer e oa. E 1982 e echuas ar strollad.

## C'hoariva

1949 : "Les Gaités de l'escadron" gant Georges Courteline, leurennañ Jean-Pierre Grenier, C'hoariva ar Renaissance.
# André Boisclair

Bet ganet e Montréal, d'ar 14 a viz Ebrel, 1966 eo André Boisclair. Ur politikour eus Kebek (Kanada) eo hag emañ e penn ar Strollad Kebekat (SK). Etre miz Genver 1996 ha miz Meurzh 2003 e oa bet e kabined Lucien Bouchard, Ministr ar Geodedouriezh hag en Envroadouriezh ha da c'houde Ministr ar C'hengred Sokial hag er fin e kabined Bernard Landry, Ministr an Endro.
Pa oa 23 bloaz e voe dilennet d'ar 25 a viz Gwengolo 1989 e Bodadeg Vroadel Kebek. E miz Eost 2004 e roas e zilez evel mouezh an tu-enep hag ez eas da John F. Kennedy School of Government e Cambridge, Massachusetts, Stadoù Unanet.

## Mont e penn ar strollad

Pa voe roet e zilez gant Landry e miz Mezheven 2005 ez eas Boisclair war ar renk evit mont war e lerc'h. Hervez ur sontadeg bet d'ar c'houlz-se e kave da 35% eus an dud e oa Boisclair an hini gwellañ evit kas ar SK da benn ar vro. Ne rae vern dezho e oa heñvelreizhat. D'an dro gentañ ez eas ar maout gantañ e dilennadeg diabarzh ar strollad gant 53.7% eus ar mouezhioù. An heñvelreizhad kentañ e penn ur strollad a-bouez e Norzh Amerika e oa.

### Afer Boisclair

D'an 19 a viz Gwengolo 2005 e anzavas bezañ aet diwar gokain pa oa e kabined ar Ministr. Prest e oa 71% eus an dud da votiñ evitañ da vont da gentañ Ministr memes tra, hervez ur sontadeg all.

### An trec'h

D'ar 15 a viz Du 2005 e voe dilennet evel 6vet penn ar SK. Kreñvaat e strollad en daou vloaz da zont eo e gefridi. Sanset emañ gouarnamant Jean Charest (frankizour) da badout betek miz Ebrel 2008, met un hengoun a zo er vro : ne chom ar gouarnamantoù betek penn nemet ma vez un enkadenn vroadel warni.

## Liammoù diavaez

* Québec National Assembly biography
# André Chalmel

André Chalmel a oa ur marc'hhouarner breizhat, bet ganet d'an 10 a viz Here 1949 e Sant-Maloù, a redas gant Bernard Hinault, hag a c'hounezas redadeg Bourdel-Pariz e 1979.
# Bruay-la-Buissière

Kumunioù Frañs :
| Anv | Bruay-la-Buissière |
| Skoed | |
| Lec'hiadur Bruay-la-Buissière er Pas-de-Calais hag e Bro-C'hall | |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Béthune |
| Etrekumuniezh | Communauté d'agglomération de l'Artois |
| Kanton | Pennlec’h Kanton Bruay-la-Buissière |
| Kod INSEE | 62178 |
| Kod post | 62700 |
| Maer | Ludovic Pajot (Rassemblement National) |
| Amzer-gefridi | 2020- |
| Gorread | 16,35 km² |
| Led | 50° 28' 55" Norzh |
| Hed | 02° 32' 55" Reter |
| Uhelder kreiz | 98 m |
| Uhelder bihanañ | 30 m |
| Uhelder brasañ | 106 m |
| Poblañs hep kontoù doubl | 23 804 (2007) |
| Stankter | 1 456 a./km² |
| Lec'hienn ar gumun | http://www.bruaylabuissiere.fr |
Bruay-la-Buissière a zo ur gêr hag ur gumun eus departamant gall Pas-de-Calais e Bro-C'hall. Pennlec’h Kanton Bruay-la-Buissière eo.

## Istor
### XX$^{vet}$ kantved

Brezel-bed kentañ:
* 1920: roet e voe ar Groaz Brezel 1914-1918 d'ar gumun

## Dave ha notennoù

* ↑ Pages 14-18
# Bruce

Bruce pe Brus zo un anv-badez skosat saoznek. Dont a ra eus un anv-lec'h e Normandi : Brix (Brutius tro-dro 825, Bruoto e 1026 - 1027, Bruis e 1042, 1198, 1280), er Manche, deuet da vezañ Brus pe Bruce e Breizh-Veur. Degaset e voe eno gant tiegezh ur marc'heg norman eus arme Gwilherm an Alouber. Dianav eo gwrizienn an anv Brix met kar e vefe da vBruz e Bro-Roazhon (Brud e 1067, Bruth e 1084).
Izili eus an tiegezh-mañ a zeuas da vezañ roueed Bro-Skos er XIV$^{vet}$ kantved. Robert V Brus (1210-1295) a oa rejant met ne zeuas ket a-benn da vout roue. E vab-bihan Raibeart Brus pe Roperzh I$^{añ}$ a zeuas a-benn e 1306 ha trec'h e voe war Edouarzh II, roue Bro-Saoz, e Bannockburn e 1314. E vab David Brus a voe roue war e lerc'h e 1329 dindan anv David II.

## Yezhoù all

* Brus e brezhoneg

## Tud
### Anv-tiegezh

* Raibeart Brus, roue Bro-Skos
* Jack Bruce (1943-2014), soner ha kaner skosat eus ar strollad Cream

### Anv-badez

* Bruce Lee, arzhour emgann, sevener filmoù, aktour, produour sinat-ha-stadunanat
* Bruce Springsteen, kaner-sonaozer ha gitarour stadunanat
* Bruce Willis, aktour ha produour sinema stadunanat
* Bruce Dickinson (g. e 1958), kaner saoz ar strollad Iron Maiden
* Bruce Campbell (g. e 1958), aktour, mouezhier, produer, skrivagner senario ha sevener filmoù stadunanat
* Bruce Lowery (1931-1988), skrivagner stadunanat
* Bruce McLaren (1937-1970), blenier redadegoù kirri eus Zeland-Nevez
* Bruce Nauman (g. e 1941), videour, livour ha kizeller stadunanat

## A bep seurt

* Bruce, krater war al Loar
* Bruce Banner alias Hulk, tudenn eus an Avengers eus ti Marvel
* Bruce Wayne, anv gwir Batman er c'homics, "animes" ha filmoù
* Bruce Almighty, film stadunanat gant Jim Carrey
* Daman Bruce, ur bronneg eus Afrika hag eus ar Reter Nesañ

## Gwelet ivez

* ar Brizh, anv-tiegezh

## Notennoù ha daveoù

* ↑ François de Beaurepaire, rakskrid Yves Nédélec, Les Noms des communes et anciennes paroisses de la Manche, embannet gant A. et J. Picard, Pariz, e 1986, 253 pajenn, p. 89 (ISBN 2-7084-0299-4) OCLC : 15314425
* ↑ François de Beaurepaire, Op. cit.
* ↑ Tous les prénoms celtiques gant Alain Stéphan - Embannadurioù Jean-Paul Gisserot - Dastumad Terre des Celtes (ISBN 2877473953)
# Brownsville (Texas)

Brownsville zo ur gêr e su stad Texas e Stadoù-Unanet Amerika. Er bloavezh 2010 e oa 175 023 a annezidi o chom enni.

## Kêrioù gevellet

* Barranquilla, Kolombia
* Matamoros, Mec'hiko (2009)

## Tud brudet

* John Salmon Ford (1815-1987), maer ar gêr
* Pierre Yves Kéralum (1817–1872), beleg ha tisaver breizhat an iliz-veur

## Liammoù diavaez

* (en) Lec'hienn ofisiel
a vo kavet e Wikimedia Commons.
# Brozhig berr-berr

Brozhig berr-berr a vez graet eus ur seurt dilhad damheñvel ouzh ur vrozh nemet n'eo ket graet evit gwiskañ kalz a dra, ha berroc'h eget ur vrozh verr eo. Peurvuiañ ne vez ket gwall ledanoc'h eget ur gouriz, ken ne dap ket izeloc'h evit ar vragez, ne c'holo ket ar penn a-dreñv en e bezh a-wechoù, ma vez gwelet traoñ an divfeskenn zoken.

## Skeudennoù

* Brozh verrik
* Brozhig berr-berr
* Brozhig berroc'h eget berr

## Pennadoù kar

* Brozh verr
* Sae verr
# Brozolo

Brozolo (Breuso e piemonteg) zo ur gumun eus Italia, e proviñs Torino, e rannvro Piemonte.
# Bruay-sur-l'Escaut

Kumunioù Frañs :
| Anv | Bruay-sur-l'Escaut |
| Skoed | |
| Lec'hiadur Bruay-sur-l'Escaut en Arondisamant Valenciennes | |
| Riez | Frañs |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Valenciennes |
| Etrekumuniezh | Communauté d'agglomération de Valenciennes Métropole |
| Kanton | Anzin |
| Kod INSEE | 59112 |
| Kod-post | 59860 |
| Maer | Sylvia Duhamel |
| Amzer-gefridi | 2014-2020 |
| Gorread | 6,7 km² |
| Led | 50° 23' 56" Norzh |
| Hed | 03° 32' 25" Reter |
| Uhelder kreiz | .. m |
| Uhelder bihanañ | 17 m |
| Uhelder brasañ | 34 m |
| Poblañs hep kontoù doubl | 12 122 (2011) |
| Stankter | 1 809 a./km² |
| Lec'hienn ar gumun | Bruay-sur-l'Escaut |
Bruay-sur-l'Escaut a zo ur gumun hag ur gêrig eus departamant Norzh e Bro-C'hall.

## Istor
### XX$^{vet}$ kantved

* Brezel-bed kentañ: distrujet e voe ilizoù Saint Adolphe e kêriadenn Thiers ha Sainte Pharaïde e bourc'h Bruay ha foz glaou-du Thiers gant al lu alaman e miz Here 1918.
* Eil brezel-bed: d'an 2 a viz Gwenholon 1944 e voe dieubet Bruay gant lu SUA.

## Monumantoù ha traoù heverk

* Iliz Saint Adolphe.
* Iliz katolik Saint Adolphe.
* Iliz katolik Sainte Pharaïde.

## Douaroniezh

* War lez kanol an Escaut emañ Bruay-sur-l'Escaut.

## Melestradurezh

Roll maered ar gumun :
| Mare | Mare | Anv | Strollad | Karg |
| Meurzh 2014 | → bremañ | Sylvia Duhamel | digostezenn | |
| 1988 | Meurzh 2014 | Jacques Marissiaux | distroer er Strollad Sokialour Gall e 2007 | Kuzulier-departamant Kanton Anzin |
| 1975 | 1988 | Berthe Manouvrier | Strollad Komunour Gall | |
| N'eo ket anavezet c'hoazh an holl fedoù. |||||

## Dave ha notennoù

* ↑ Cassini hag EBSSA
# Brozas

Brozas zo ur gumun eus proviñs Cáceres, en Extremadura, e Spagn.
# Brozh

Ur vrozh zo ur pezh dilhad-plac'h a dap eus an dargreiz betek an daouufern pa vez hir, betek an daoulin pa vez berr. Pa vez berroc'h c'hoazh e komzer eus brozhig berr-berr.
Dont a rafe ar brozhioù, pe brezhier, eus ar saeoù gwisket en Henamzer hag a vije bet berraet.

## Paotred

Ral e vez gwelout paotred gant brozhioù. E Bro-Skos avat e c'hoarvez aliesoc'h: kilt a vez graet eus ar vrozh-se deuet da vout un arouez broadel.

## Amzer

Hiroc'h pe verroc'h e vez douget ar vrozh hervez ar c'houlz-bloaz, pe hervez pelec'h ha pegoulz e vodouget, hervez oad an dougerez ivez alies.

## Pennadoù kar

* brozh verr
* brozhig berr-berr
* goueledenn
* pareo
* sarong

## Brozhioù

* Brozh skañv, douget en hañv.
* An Dirndl zo ur sae eus Bavaria gant un davañjer
* Brozh verr
* Kilt Blackwatch.
* Brozhig berr-berr
* Brozh hir, ha gouriz ledan.
* Poodle skirt
* Sampot
* Seblant a vrozh
* Nimfenn er goadeg
# Brozh verr

* Arabat eo droukveskañ gant sae verr.
Brozh verr, berrvrozh a reer eus ur vrozh (brozhioù, brezhier, el liester), da lavarout eo ur pezh dilhad a ziskenn a-hed ar c'horf adalek an dargreiz, ha ne dap ket izeloc'h eget an daoulin. Strizh e vez ar brezhier berr peurvuiañ, met war zigeriñ e c'hallont bezañ ivez.
Berroc'h c'hoazh eget ar berrvrozhioù zo : ar brozhioùigoù berr-berr.

## Istor

En Henamzer e veze gwisket brezhier berr gant ar wazed.
En XX$^{vet}$ kantved e oa kroget giz ar brezhier berr. E kabared ar Folies Bergère e Pariz e 1926 e touge Josephine Baker ur vrozh verr graet gant bananez. Ret e voe gortoz ar bloavezhioù 1960 koulskoude evit gwelout ar c'hiz-se oc'h en em skignañ dre Europa.
* Soudarded roman
* Josephine Baker, 1926

## Sportoù

Brezhier berr a vez douget gant ar merc'hed e sportoù zo, evel an tennis. Adalek ar bloavezhioù 1940 da vihanañ e voe gwelet brezhier berr gant ar sportourezed. Lavaret e vez ez eo kresket niver ar sellerien abadennoù tennis er skinwel abaoe m'eo berraet kalz brezhier ar merc'hed.

## Levrlennadur

* (de) Bianca Lang, Tina Schraml, Lena Elster: Der Minirock. Die Revolution - Die Macher - Die Ikonen. Edel-Edition, Hamburg 2009, ISBN 978-3-941378-05-6.
# Brownsville

Brownsville zo un anv-lec'h saoznek.

### Aostralia

* Brownsville, ur c'harter e Wollongong (Sukembre Nevez)

### Kanada

* Brownsville (Kolombia Vreizhveuriat)
* Brownsville (Skos Nevez)
* Brownsville (rannvro Durham, Ontario)
* Brownsville (kontelezh Oxford, Ontario)

### Stadoù-Unanet

* Brownsville (Kalifornia), anv meur a lec'h
* Brownsville (Florida)
* Brownsville, anv kozh South Atlanta, ur c'harter eus Atlanta e Georgia
* Brownsville (Illinois), e kontelezh Jackson
* Brownsville (Indiana)
* Brownsville (Kentucky)
* Brownsville (Maryland)
* Brownsville (Minnesota)
* Brownsville (Mississippi), en kontelezh Hinds e Mississippi
* Brownsville (Brooklyn), New York
* Brownsville (Ohio)
* Brownsville (Oregon)
* Brownsville (Pennsylvania)
# Bertogne

Bertogne :
| Banniel | |
| Skoed | |
| Lec’hiadur en Arondisamant Bastogne | |
| Riez | Belgia |
| Kumuniezh | Kumuniezh c'hall |
| Rannvro | Wallonia |
| Proviñs | Luksembourg |
| Arondisamant | Bastogne |
| ins | 82005 |
| Kumunioù-Kod post | 6687 6686 6688 |
| Kumunioù strollet | Bertogne Flamierge Longchamps |
| Kod pellgomz | 061 |
| Maer | Bernard Moinet (GC) |
| Gorread | 91,67 km² |
| Hed | 05° 40' .." Reter |
| Led | 50° 05' .." Norzh |
| Uhelder | .. m |
| Poblañs hep kontoù doubl | 3 048 (01.01.2008) |
| Stankter | 33 a./km² |
| Lec'hienn | www.bertogne.be |
Bertogne (e walloneg : Biertogne) a zo ur gumun eus Belgia e proviñs Luksembourg.

## Dave ha notennoù

a vo kavet e Wikimedia Commons.
# Bertonico

Bertonico zo ur gumun italian e Proviñs Lodi, e Lombardia.
# Bertrada

Un anv-badez germanek eo Bertrada, ha teir Bertada brudet zo bet:
* Bertrada Prüm pe Bertrada Gozh , madoberourez abati Prüm
* Bertrada Laon, pe Berta Laon, pe Berta an Droadegez, merc'h-vihan Bertrada Prüm, ha rouanez ar Franked pa zimezas da b-Pepin Grenn;
* Bertrada Montfort (1070-1117), merc'h da Simon Iañ Montfort hag Agnes, kontez Evreux.
An anv Bertrada a droas e Bertha, pe Berta. Gwelout an anvioù-se.
# Bertrand

Bertrand zo un anv-badez gallek, alamanek ha saoznek a orin germanek, deuet da vezañ un anv-tiegezh ivez.

## Yezhoù all

* Beltram, e brezhoneg
* Beltrán e spagnoleg
* Bertrando, en italianeg

## Tud
### Breizh

* Bertand Duguesclin, anv gallek Beltram Gwesklin, goprsoudard
* Bertrand de Dinan, aotroù
* Bertrand de Rosmadec, eskop Kerne
* Bertrand d'Argentré (1519-1590), istorour
* Bertrand-François Mahé de la Bourdonnais (1699-1753), merdeer
* Bertrand Loyer (1882-1948), beleg, barzh ha saver kantikoù
* Marie-Joseph Bertrand (1886-1970), kanerez vrezhonek
* Bertrand de Broc (g. e 1960), bageer-dre-lien
* Bertrand Meheut, den a afer
* Bertrand Hémonic, kampion kanoe

### Breizh-Veur

* Bertrand Russell (1872-1970), prederour, poelloniour, matematikour, philosopher, istorour, skridarnodour, skrivagner, skridvarnour sokial ha stourmer politikel

### Bro-C'hall

* Bertrand Poirot-Delpech, skrivagner, akademiad
* Yves Bertrand, bet e penn an Titouroù Hollek
* Bertrand Blier, filmaozer
* Bertrand Cantat, kaner rock
* Bertrand Delanoë, politikour, bet maer Pariz
* Bertrand Tavernier, filmaozer
* Joseph Bertrand (1822-1900), matematikour
* Xavier Bertrand, politikour

### Suis

* Bertrand Piccard (g. e 1958), bredvezeg ha nijour

## Lec'hioù
### Chile

* Puerto Bertrand
* Lago Bertrand

### Bro-C'hall

* Saint-Bertrand-de-Comminges, anv gallek Sent Bertran de Comenge, en Okitania